

**കേരള കാർഷിക സർവ്വകലാശാല**

**ജില്ലാ കാർഷിക കാലാവസ്ഥ യുണിറ്റ്**

**കൃഷി വിജ്ഞാന കേന്ദ്രം, പാലക്കാട്**

**ഫോൺ: 0466 2212279 ഇമെയിൽ: kvkpalakkad@kau.in**

**കാർഷിക കാലാവസ്ഥ ഉപദേശക ബുള്ളറ്റിൻ**

**പാലക്കാട് ജില്ല**

**കേരള കാർഷിക സർവ്വകലാശാലയുടെയും ഇന്ത്യൻ കാലാവസ്ഥ വിഭാഗത്തിന്റെയും പാലക്കാട് ജില്ല കാർഷിക കാലാവസ്ഥ യൂണിറ്റിന്റെയും കേരള കൃഷിവകുപ്പിന്റെയും** സഹകരണത്തോടെ തയ്യാറാക്കുന്നത്.

**എ.എ.എസ്. 45/2020 (വെള്ളിയാഴ്ച) തീയ്യതി:14.08.2020**

|  |  |  |  |  |  |
| --- | --- | --- | --- | --- | --- |
| **കാലാവസ്ഥാ ഘടകങ്ങൾ** | **15.08.2020** | **16.08.2020** | **17.08.2020** | **18.08.2020** | **19.08.2020** |
| **മഴ (മില്ലി മീറ്റർ )** | 1 | 0.1 | 0.1 | 0.5 | 0.5 |
| **ഉയർന്ന താപനില (oC)** | 30 | 30 | 30 | 30 | 30 |
| **കുറഞ്ഞ താപനില (oC)** | 24 | 24 | 24 | 24 | 24 |
| **കൂടിയ അന്തരീക്ഷ ആർദ്രത (%)** | 94 | 94 | 94 | 94 | 94 |
| **കുറഞ്ഞ അന്തരീക്ഷ ആർദ്രത (%)** | 72 | 72 | 72 | 72 | 72 |
| **കാറ്റിന്റെ വേഗത (കിലോമീറ്റർ/ മണിക്കൂർ)** | 8 | 8 | 8 | 8 | 8 |
| **കാറ്റിന്റെ ദിശ (ഡിഗ്രി)** | 250 | 270 | 270 | 270 | 270 |
| **മേഘവ്യാപ്തി (ഒക്ട)** | 8 | 6 | 6 | 7 | 7 |
| ജില്ലയിൽ വരും ദിവസങ്ങളിൽ വളരെ നേരിയ മഴ പ്രതീക്ഷിക്കുന്നു. കൂടിയ താപനില 30 വരെ എത്താൻ സാധ്യതയുണ്ട്. ഒപ്പം കാറ്റിന്റെ വേഗത കൂടാനും സാധ്യത. ഇന്ത്യൻ കാലാവസ്ഥ വിഭാഗത്തിന്റെ പ്രവചനമനുസരിച്ചു അടുത്തയാഴ്ച (16th to 22nd ഓഗസ്റ്റ്) മഴയുടെ അളവിൽ കേരളത്തിൽ 29.9 % കുറവുണ്ടാകാൻ സാധ്യത. | | | | | |

**അടുത്ത 5 ദിവസത്തെ കാലാവസ്ഥ പ്രവചനം**

**പൊതു നിർദ്ദേശങ്ങൾ**: സ്‌പ്രേയിങ്ങും വളപ്രയോഗവും കഴിവതും തെളിഞ്ഞ കാലാവസ്ഥയിൽ മാത്രം ചെയ്യുക. കീട രോഗ സാധ്യത കൂടിയ സാഹചര്യമായതിനാൽ കൃത്യമായി വിളകൾ നിരീക്ഷിക്കുകയും തുടക്കത്തിൽ തന്നെ അവയെ നിയന്ത്രിക്കാൻ ശ്രമിക്കുകയും ചെയ്യുക. കീടരോഗ നിയന്ത്രണം സമീപത്തുള്ള കർഷകർ കൂട്ടായ പ്രവർത്തനത്തിലൂടെ ചെയ്യുന്നത് വീണ്ടും രോഗം ബാധിക്കുന്നതു ഇല്ലാതാക്കാൻ കഴിയും.

|  |  |  |
| --- | --- | --- |
| **വിളകൾ** | **രോഗ കീടങ്ങൾ** | **കാർഷിക നിർദ്ദേശങ്ങൾ** |
| ചേന | കടചീയൽ രോഗം | മഴക്കാലത്തു ചേനയിൽ കടചീയൽ രോഗം വരാൻ സാധ്യതയുണ്ട്. കടഭാഗത്തു ചീഞ്ഞു വരുകയും ഇലകൾ മഞ്ഞ നിറത്തിൽ ആകുകയും ചെയ്യുന്നതാണ് ഇതിന്റെ ലക്ഷണം. ഇത് തടയുന്നതിനായി 20 ഗ്രാം ട്രൈക്കോഡെർമ ഒരു ലിറ്റർ വെള്ളത്തിൽ എന്ന തോതിൽ അല്ലെങ്കിൽ കോപ്പർ ഓക്സി ക്ലോറൈഡ് 3 ഗ്രാം ഒരു ലിറ്റർ വെള്ളത്തിൽ എന്ന തോതിൽ തടത്തിൽ ഒഴിച്ച് കൊടുക്കുക. |
| വാഴ | സിഗട്ടോക്ക | വാഴയിലെ സിഗട്ടോക്ക രോഗത്തിനെതിരെ 20 ഗ്രാം സ്യൂഡോമൊണാസ് ഒരു ലിറ്റർ വെള്ളത്തിൽ കലർത്തി തളിച്ച് കൊടുക്കുക. രോഗം മൂർഛിക്കുന്ന അവസ്ഥയിൽ 1 ml പ്രൊപികൊണാസോൾ ഒരു ലിറ്റർ വെള്ളത്തിൽ എന്ന തോതിൽ തളിച്ച് കൊടുക്കുക. |
| കമുക് | മഹാളി | അന്തരീക്ഷ ഈർപ്പം കൂടിയ സാഹചര്യമായതിനാൽ കമുകിലും തെങ്ങിലും മഹാളി രോഗം കാണാൻ സാധ്യതയുണ്ട്. അടയ്ക്കയുടെയും മച്ചിങ്ങയുടെയും തൊപ്പി ഭാഗത്തു നിന്ന് ചീഞ്ഞു വരുകയും അത് തൊപ്പി ഭാഗത്തു നിന്ന് വേർപെട്ടു അടർന്നു വീഴുകയും ചെയ്യുന്നു. ഇങ്ങനെ വീഴുന്ന അടക്കയുടെ അല്ലെങ്കിൽ മച്ചിങ്ങയുടെ ഉൾഭാഗം മുഴുവനായും ചീഞ്ഞിട്ടുണ്ടാകും. ഈ രോഗം തടയുന്നതിനായി കോപ്പർ ഓക്സി ക്ലോറൈഡ് 3 ഗ്രാം ഒരു ലിറ്റർ വെള്ളത്തിൽ എന്ന തോതിൽ തളിച്ച് കൊടുക്കാവുന്നതാണ്. |
| വെള്ളരി | മൃദുരോമപ്പൂപ്പൽ | മഴക്കാലങ്ങളിൽ വെള്ളരിവർഗ്ഗ വിളകളിൽ വരാൻ സാധ്യതയുള്ള രോഗമാണ് മൃദുരോമപ്പൂപ്പൽ. രോഗം ശ്രദ്ധയിൽപ്പെട്ടാൽ പ്രൊപിനെബ് 70 WP 2.5 ഗ്രാം ഒരു ലിറ്റർ വെള്ളത്തിൽ അല്ലെങ്കിൽ മാങ്കോസെബ് 75 WP 3 ഗ്രാം ഒരു ലിറ്റർ വെള്ളത്തിൽ എന്ന തോതിൽ തളിച്ച് കൊടുക്കുക. |

**കാർഷിക നിർദ്ദേശങ്ങൾ**